Diari Oficial de la Generalitat Valenciana


Sumari del DOGV 9553, del 14-03-2023 (2023/2631)

RESOLUCIÓ de 27 de febrer de 2023 de la consellera d'Educació, Cultura i Esport, per la qual es convoquen, per a 2023, les subvencions per al foment del valencià en l'àmbit municipal.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   9553

Data del DOGV
:   14-03-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/2631


Data del document
:   27-02-2023

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * ajuda pública

RESOLUCIÓ de 27 de febrer de 2023 de la consellera d'Educació, Cultura i Esport, per la qual es convoquen, per a 2023, les subvencions per al foment del valencià en l'àmbit municipal. [2023/2631]  
Mitjançant l'Ordre 36/2022, de 16 de juny, de la consellera d'Educació, Cultura i Esport, es van aprovar les bases reguladores del procediment de subvencions per al foment del valencià en l'àmbit municipal (DOGV 9367, de 22.06.2022), bases que es troben en l'annex d'aquella.  
  
En l'apartat 2 de l'article 2 de l'ordre mencionada, s'indica que el procediment de concessió de les subvencions s'inicia mitjançant la resolució de convocatòria corresponent, publicada en el Diari Oficial de la Generalitat Valenciana, l'aprovació de la qual queda supeditada en tot cas a l'existència de disponibilitat pressupostària.  
Les ajudes que es concedisquen d'acord amb el que preveu aquesta convocatòria, segons l'article 3.3 del Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, estan exemptes del requisit de notificació a la Comissió Europea i són compatibles amb el mercat comú, atés que les subvencions que s'atorguen van dirigides a entitats que no exerceixen cap activitat econòmica i, per tant, queden excloses de l'aplicació del principi d'incompatibilitat amb el mercat comú formulat per l'article 107, apartat 1, del Tractat de funcionament de la Unió Europea (TFUE).  
  
La Llei 9/2022, de 30 de desembre, de pressupostos de la Generalitat per a l'exercici 2023, ha previst una línia pressupostària destinada a les ajudes a la promoció del valencià en l'àmbit municipal. Aquestes subvencions estan recollides en la Resolució de 23 de març de 2020 (DOGV núm. 8783, de 07.04.2020), del conseller d'Educació, Cultura i Esport, per la qual s'aprova el Pla estratègic de subvencions 2020-2023 de la Conselleria d'Educació, Cultura i Esport.   
Per tot això, i de conformitat amb el que s'estableix en l'article 160.4 de la Llei 1/2015, de 6 de febrer, de la Generalitat, d'Hisenda Pública, del sector públic instrumental i de subvencions, en relació amb l'article 7 del Decret 5/2019, de 16 de juny, del president de la Generalitat, pel qual es determinen el nombre i la denominació de les conselleries i les seues atribucions; en el Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport, i en l'article 2 de l'Ordre per la qual s'aproven les bases reguladores per a la concessió d'aquestes subvencions, vist l'apartat 4 del resolc quart de la Resolució de 13 d'abril de 2022, del conseller d'Educació, Cultura i Esport, sobre delegació de competències i vista la proposta de resolució de convocatòria del director general de Política Lingüística i Gestió del Multilingüisme de data 15 de febrer de 2023, i de conformitat amb aquesta, resolc:  
  
  
Primer. Objecte  
Convocar la concessió de subvencions, en règim de concurrència competitiva, per al foment del valencià en l'àmbit municipal per a l'any 2023, que es regulen en l'Ordre 36/2022, de 16 de juny, de la consellera d'Educació, Cultura i Esport, per la qual s'aproven les bases reguladores del procediment de subvencions per al foment del valencià en l'àmbit municipal (d'ara endavant, l'ordre de bases).  
  
  
Segon. Finalitat  
Les subvencions convocades per aquesta resolució tenen les finalitats arreplegades en la base segona de l'ordre de bases, que és afavorir i coadjuvar les accions de promoció, el foment i l'ús del valencià que les entitats sol·licitants duen a terme, amb la col·laboració en el finançament parcial o total de les despeses generades.   
  
Tercer. Entitats beneficiàries  
Els municipis, les mancomunitats de municipis o les entitats locals menors de la Comunitat Valenciana o un dels municipis del Carxe: Iecla, Jumella i Favanella.  
  
Quart. Requisits  
Les entitats sol·licitants que es presenten a aquestes subvencions han de complir els requisits generals i específics establits en la base quarta de l'ordre de bases.  
  
Cinqué. Dotació econòmica  
1. L'import global màxim que pot assignar-se en concepte de subvencions per a aquesta convocatòria és d'1.960.000,00 euros. L'import de les ajudes va a càrrec de la línia S3167000 «Promoció del valencià en l'àmbit local», de l'aplicació pressupostària 73.19.48.869.98.5 del pressupost de 2023.  
2. La dotació d'aquesta convocatòria pot incrementar-se si concorre algun dels supòsits establits en l'article 11.2 del Decret 77/2019, de 7 de juny, del Consell, de regulació del procediment de gestió del pressupost de la Generalitat. En tot cas, aquest increment queda condicionat a la declaració de disponibilitat del crèdit, que ha de ser publicada en el Diari Oficial de la Generalitat Valenciana. Aquesta publicitat no implica l'obertura de termini per a presentar noves sol·licituds ni l'inici d'un nou còmput de termini per a resoldre.  
  
Sisé. Programes, categories i modalitats i distribució econòmica  
Les ajudes van dirigides a subvencionar els programes amb la distribució de crèdit que es descriu:  
1. Programa A: Campanyes, 300.000 euros.  
2. Programa B: Formació, 30.000 euros.  
3. Programa C: Retolacions i senyalitzacions, 200.000 euros.  
4. Programa D: Serveis lingüístics valencians, 1.430.000,00 euros.  
  
  
Seté. Accions i despeses subvencionables  
1. Les accions per a les quals se sol·licita subvenció estan establides en la base sisena de l'ordre de bases i s'han d'acreditar amb la documentació que acompanya la sol·licitud i que s'estableix en la base novena de l'ordre de bases.  
2. Les subvencions previstes en aquesta convocatòria s'han de destinar a cobrir les despeses subvencionables que figuren en la base sisena de l'ordre de bases, que responguen inequívocament a la naturalesa de l'activitat subvencionada, siguen estrictament necessàries i es realitzen en el període entre l'1 de novembre de 2022 i el 31 d'octubre de 2023.  
  
3. La quantitat màxima que cada entitat pot presentar en la sol·licitud de subvenció, per al programa D, no pot superar el 35% del crèdit assignat al programa D.  
4. No tenen la consideració de despeses subvencionables, a més de les indicades en l'apartat tercer de la base sisena de l'ordre de bases, els premis en metàl·lic, els convenis i subvencions concedides per l'entitat local a altres entitats, les despeses de formació del personal de l'oficina, àpats, dietes i despeses de manteniment de l'entitat sol·licitant.  
  
5. La subvenció es concedeix per unes accions subvencionables definides en la sol·licitud. De manera excepcional, en cas que, una vegada concedida la subvenció, alguna acció de les indicades en la sol·licitud no puga ser realitzada i siga substituïda per una altra de naturalesa similar, caldrà notificar aquest canvi a la Direcció General de Política Lingüística i Gestió del Multilingüisme, que l'haurà de valorar i autoritzar, si és el cas.  
  
Huité. Sol·licitud, terminis i tramitació  
1. La sol·licitud s'ha d'atindre al que indiquen les bases huitena i novena de l'ordre de bases.  
2. La sol·licitud i la documentació que l'acompanya s'ha de presentar exclusivament per mitjans electrònics a través de la seu electrònica de la Generalitat (https://sede.gva.es), de conformitat amb el que estableix l'article 14.2 de la Llei 39/2015, d'1 d'octubre, del procediment administratiu comú de les administracions públiques.  
La sol·licitud s'ha d'ajustar al model normalitzat disponible en la pàgina web de la Direcció General de Política Lingüística i Gestió del Multilingüisme (d'ara endavant, DGPLGM) https://ceice.gva.es/web/dgplgm/ajuntaments i, conjuntament amb la documentació necessària, s'ha de remetre a través del corresponent tràmit telemàtic en la seu electrònica de la Generalitat (https://sede.gva.es/va/inicio) o accedint a la Guia PROP, «Tràmits i servicis». Qualsevol sol·licitud presentada seguint un procediment diferent no serà admesa. Tampoc es tindrà en compte qualsevol documentació que es puga aportar en qualsevol moment de la tramitació del procediment que es presente mitjançant un procediment diferent del tràmit d'aportació de documentació a l'expedient de subvencions.  
3. La documentació que es presente ha d'estar signada electrònicament amb un certificat digital emés per qualsevol de les entitats certificadores admeses per la seu electrònica de la Generalitat, amb el certificat de persona jurídica del sol·licitant, amb el certificat de la persona física de la persona que presideix la corporació municipal o amb el certificat de la persona física en qui el president de la corporació haja delegat, sempre que s'aporte aquesta resolució de delegació.  
  
4. El formulari de sol·licitud incorpora les declaracions responsables que es detallen en els apartats de d a g de la base novena de l'ordre de bases i en l'apartat b de la base díhuit de l'ordre de bases, que s'entenen signades amb la signatura de la sol·licitud per la persona que represente l'entitat.  
5. La presentació d'una sol·licitud per a optar a les ajudes implica l'acceptació expressa i formal de les bases reguladores de la subvenció i de la convocatòria.  
6. El termini de presentació de sol·licituds serà de 10 dies hàbils a partir de l'endemà de la publicació de la convocatòria en el Diari Oficial de la Generalitat Valenciana.  
7. En cas que una mateixa entitat presente diverses sol·licituds per a una mateixa petició de subvenció, únicament es considera vàlida l'última presentada en termini.  
8. Acabat el termini de presentació de les sol·licituds, l'òrgan instructor del procediment ha de publicar en la pàgina web de la DGPLGM esmentada, una relació de les entitats sol·licitants que hagen d'esmenar la sol·licitud o aportar els documents preceptius que s'hi especifiquen, amb indicació que, si en el termini de deu dies no ho fan, es considera que desisteixen de la sol·licitud, d'acord amb l'article 68 de la Llei 39/2015, d'1 d'octubre, del procediment administratiu comú de les administracions públiques.  
9. La introducció de dades en l'aplicació ha de fer-se d'acord amb els models que estan disponibles en la pàgina web de la Conselleria d'Educació, Cultura i Esport   
www.ceice.gva.es/web/dgplgm/ajuntaments.  
10. Qualsevol documentació, aclariment o informació, perquè tinga validesa i siga considerada, només es podrà aportar a través del tràmit específic d'aportació de documentació al seu expedient de subvenció gva.es/va/inicio/procedimientos'id\_proc=18548, d'acord amb el que disposa l'article 16.8 de la Llei 39/2015, d'1 d'octubre, del procediment administratiu comú. Tota aquella documentació que s'aporte per un tràmit diferent de l'específic, podrà no ser tinguda en compte.  
  
  
Nové. Documentació a presentar amb la sol·licitud  
La documentació que cal presentar amb la sol·licitud és la següent:  
  
a) Memòria detallada de les accions per a les quals se sol·licita subvenció, per als programes A, B i C, quan siga el cas.  
b) Memòria detallada de les accions de promoció del valencià de l'oficina o del servei de promoció del valencià, per al programa D, quan siga el cas.  
c) Pressupost detallat de les accions de promoció del valencià per a les quals se sol·licita subvenció.  
  
Deu. Ordenació i instrucció del procediment de concessió de les subvencions  
1. L'ordenació i instrucció del procediment de concessió s'ha de fer d'acord amb la base deu de l'ordre de bases. La instrucció del procediment correspon al titular del Servei de Promoció de la DGPLGM.  
2. Una vegada examinades les sol·licituds i descartades les que no compleixen els requisits, s'han de sotmetre a l'avaluació de la comissió prevista en la base dotze de l'ordre de bases, que ha d'assignar a cada sol·licitud una puntuació com a resultat d'aplicar els criteris d'atorgament que preveu la base catorze de l'ordre de bases.  
3. La comissió avaluadora ha d'emetre un informe en què s'ha de concretar el resultat de l'avaluació dels expedients i la proposta d'adjudicació de les subvencions de cada programa convocat.  
  
4. L'òrgan instructor ha d'emetre un informe en què conste que, de la informació que es troba en el seu poder, se'n desprén que les persones beneficiàries compleixen tots els requisits necessaris per a accedir a les subvencions.  
5. L'òrgan instructor ha d'elevar la proposta de resolució a la persona titular de la direcció general amb competències en matèria de política lingüística perquè resolga la concessió.  
6. La resolució de concessió s'ha de publicar en el Diari Oficial de la Generalitat Valenciana.  
7. Aquesta convocatòria es pot resoldre per programes separadament, amb la finalitat d'agilitzar la resolució i el pagament de les ajudes, d'acord amb la base deu de l'ordre de bases.  
  
Onze. Criteris de valoració i procediment per a determinar la quantia de la subvenció  
1. Els criteris de valoració i el procediment per a determinar la quantia de la subvenció es troben recollits en les bases tretze i catorze de l'ordre de bases.   
2. La quantia fixa del programa D es calcula segons el que estipula la base catorze de l'ordre de bases.  
  
Dotze. Comissió avaluadora  
Atenent el que es disposa en la base dotze de l'ordre de bases, la comissió avaluadora de les sol·licituds admeses actua com a òrgan col·legiat i està formada per:  
Presidència: persona titular de la subdirecció general amb competències en matèria de política lingüística.  
Secretaria: persona titular del servei que gestiona les ajudes a la promoció del valencià de la direcció general competent en matèria de política lingüística.  
Vocals: tres persones funcionàries de la direcció general competent en política lingüística, nomenades per la persona titular de la direcció general amb competències en matèria de política lingüística.  
  
Tretze. Compatibilitat de la subvenció  
1. Aquestes ajudes són compatibles amb altres ajudes i subvencions obtingudes d'altres organismes, així com altres recursos o ingressos per a la mateixa finalitat, amb les limitacions previstes en la base quinze de l'ordre de bases. L'obtenció d'altres ajudes s'ha de comunicar a la DGPLGM en el moment en què es produïsca la concessió.  
2. L'import de la subvenció concedida no pot ser, en cap cas, d'una quantia que, aïlladament o en concurrència amb ajudes, subvencions, ingressos o altres recursos procedents de la Generalitat, d'altres administracions públiques o d'altres ens públics o privats, nacionals o internacionals, supere el cost de l'activitat per a la qual s'ha concedit la subvenció. En cas de superar-la, l'entitat beneficiària ha de reintegrar l'excés obtingut sobre el cost de l'activitat subvencionada juntament amb l'interés de demora corresponent.  
  
Catorze. Difusió de la subvenció  
Les entitats que sol·liciten ajudes han de fer constar la col·laboració institucional en les accions subvencionables fent ús dels dos logotips oficials següents:  
- Logotip de la Conselleria d'Educació, Cultura i Esport.  
- Logotip de la campanya institucional de promoció del valencià «Sempre teua. La teua llengua».  
El material gràfic es pot descarregar de l'apartat «Elements promocionals» de la pàgina web   
http://www.sempreteua.com/elements-promocionals.  
Les entitats que sol·liciten l'ajuda per la modalitat D hauran de fer constar també la col·laboració institucional fent ús del logotip de la Xarxa Pública de Serveis Lingüístics Valencians.  
El material gràfic es pot descarregar en la pàgina web   
http://www.ceice.gva.es/web/dgplgm/laxarxa.val.  
  
Quinze. Resolució i notificació  
1. El termini màxim per a resoldre serà de sis mesos des de la data de publicació de la resolució de convocatòria.  
2. Una vegada transcorregut aquest termini sense que s'haja produït una resolució expressa, es considera desestimada la sol·licitud per silenci administratiu, de conformitat amb l'article 25 de la Llei general de subvencions.  
3. En aquesta resolució han de constar les entitats beneficiàries i la subvenció concedida, així com, si escau, les sol·licituds denegades i els motius de denegació.  
4. La resolució de concessió i de denegació es notifica a les entitats sol·licitants mitjançant la publicació en la pàgina web de la DGPLGM. Aquesta publicació serà únicament a efectes informatius.  
5. La resolució de concessió es publica en el Diari Oficial de la Generalitat Valenciana. Aquesta publicació substitueix la notificació individual, de conformitat amb el que preveu l'article 45.1 de la Llei 39/2015, d'1 d'octubre.  
6. Contra la resolució de concessió, que posa fi a la via administrativa, pot interposar-se, amb caràcter potestatiu, un recurs de reposició en el termini d'un mes comptador des de l'endemà de la notificació, de conformitat amb el que s'estableix en els articles 123 i 124 de la Llei 39/2015, d'1 d'octubre, o bé un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la notificació, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
Setze. Pagament i justificació de la subvenció  
1. La subvenció es paga una vegada que l'entitat beneficiària l'haja justificada.  
2. No es pot pagar la subvenció mentre l'entitat no es trobe al corrent en el compliment de l'obligació de retre comptes anuals davant la Sindicatura de Comptes. Queden exceptuats d'aquesta obligació els municipis de Iecla, Jumella i Favanella.  
Tampoc es pot cobrar la subvenció si es troba en alguna de les circumstàncies de l'article 13.2 de la Llei general de subvencions.  
3. La justificació de la subvenció s'ha d'ajustar al que estableix la base dènou de l'ordre de bases.   
4. La data límit per a la presentació de la justificació és el 31 d'octubre de 2023. Aquest termini es pot prorrogar, mitjançant resolució, per un període de dos mesos quan les accions subvencionades no puguen realitzar-se o justificar-se en l'espai de temps previst, per causes de força major degudament justificades.  
L'incompliment de l'obligació de presentar la documentació justificativa en el termini establit és causa de pèrdua del dret a cobrar la subvenció.  
5. Per a justificar adequadament la subvenció, cal presentar el compte justificatiu amb la documentació següent:  
5.1. Memòria justificativa de les accions efectivament realitzades, amb indicació del lloc, la data i les persones que n'han sigut responsables. Aquesta memòria ha d'estar referida a la memòria inicial presentada amb la sol·licitud.  
5.2 Memòria econòmica justificativa del cost de les accions, que ha de contindre:  
a) Relació classificada de les despeses i inversions de tota l'acció subvencionada amb indicació del finançament, l'import, la data d'emissió i la data de pagament. A més a més, si és el cas, cal explicar els desviaments respecte del pressupost indicat a la sol·licitud.  
b) Relació detallada d'altres ingressos o subvencions que hagen finançat les accions subvencionades, amb indicació de l'import i la procedència.  
El document normalitzat de compte justificatiu que serà facilitat per la Direcció General de Política Lingüística haurà d'anar signat pel secretari-interventor, secretari o interventor de l'entitat sol·licitant.  
6. La documentació justificativa de les despeses ha de correspondre a una quantitat igual o superior a la que figurava, com a pressupost, en la sol·licitud. La justificació per un import inferior o per unes despeses no subvencionables implica la pèrdua del dret al cobrament proporcional de la quantitat concedida.  
  
Dèsset. Mètode de comprovació i pla de control  
La DGPLGM elabora, aprova i aplica el pla de control previst en la base vint-i-u de l'ordre de bases, d'acord amb l'article 169 de Llei 1/2015, de 6 de febrer, de la Generalitat, d'Hisenda Pública, del sector públic instrumental i de subvencions.  
  
Díhuit. Protecció de dades  
Les subvencions objecte de la convocatòria requereixen el tractament de dades personals de les persones sol·licitants de la subvenció, representants i tercers, en els termes següents:  
a) Responsable del tractament: Conselleria d'Educació, Cultura i Esport, amb domicili a l'avinguda de Campanar, 32, 46276 València; contacte: mieddbkndzfbkuuqhxulvkhk@nxx.bb.  
b) Categoria i origen de les dades a tractar: dades personals identificatives, de contacte i de qualsevol altra naturalesa que siguen recollides a través de formularis, consulta a plataformes autonòmiques d'interoperabilitat (d'ara endavant, PAI) o a altres administracions públiques, en cas que no hi haja oposició a aquesta consulta, i documentació que lliuren sol·licitants i representants legals.  
Si la documentació presentada conté dades de terceres persones, abans de comunicar aquestes dades a la Conselleria, les entitats sol·licitants i qui les represente legalment han d'informar aquestes persones que les seues dades es comuniquen a la Conselleria i que la Conselleria les tractarà en els termes previstos en aquest article.  
c) Finalitats del tractament i base jurídica: amb base jurídica en el compliment d'una missió realitzada en interés públic, exercici de poders públics i en el compliment de les obligacions legals segons les bases reguladores d'aquesta convocatòria i altres normes aplicables, incloent-hi les que regulen el tràmit electrònic, les dades personals es tractaran per a tramitar i gestionar la subvenció. En compliment dels principis de publicitat i transparència, les subvencions concedides han de ser publicades, segons corresponga, en el diari oficial corresponent a l'efecte de notificació, en el Portal de Transparència de la Generalitat Valenciana i en el Sistema Nacional de Publicitat de Subvencions, amb indicació, segons cada cas, de la convocatòria, el programa i el crèdit pressupostari al qual s'imputen, l'entitat beneficiària, la quantitat concedida i l'objectiu o finalitat de la subvenció.  
d) Destinataris de les dades: les dades personals poden ser comunicades tant a la PAI, per a comprovar les dades de sol·licitants o situacions socioeconòmiques previstes per a la baremació, com a altres administracions i institucions públiques, entre les quals es troben, sense caràcter limitatiu, òrgans de caràcter autonòmic, municipal, estatal i de la UE, òrgans judicials i el Ministeri Fiscal, el Tribunal de Comptes, les Corts Valencianes, la Sindicatura de Comptes, la IGAE, el Defensor del Poble, el Síndic de Greuges, l'Agència Valenciana Antifrau, el delegat o la delegada de Protecció de Dades i altres tercers subjectes de dret privat amb interés legítim o dret d'accés en el procediment.  
  
e) Les dades no poden ser objecte de transferències internacionals.  
f) Totes les dades sol·licitades a través del formulari de sol·licitud, així com la documentació vinculada, són necessàries per a poder tramitar la sol·licitud. Si aquestes dades no són comunicades a la Conselleria, això comporta les conseqüències previstes per l'ordenament jurídic.  
g) Termini de conservació de dades: les dades personals es conservaran durant el temps necessari per a complir la finalitat per a la qual es van recollir i pels terminis establits en les normes vigents per a complir obligacions i responsabilitats legals, i seran suprimides d'acord amb el que es preveu en la normativa d'arxius i documentació.  
h) Drets: la persona interessada pot exercir els drets d'accés, rectificació, supressió, oposició, limitació del tractament, portabilitat i a no ser objecte d'una decisió basada únicament en el tractament automatitzat, a través de les vies següents:  
- Tràmit electrònic que es pot consultar en la pàgina web de la Conselleria ceice.gva.es, en l'adreça   
ceice.gva.es/registre-de-tractament-de-dades.  
- Enviant la petició a qualsevol de les adreces següents:  
Postal: avinguda de Campanar, 32. 46121 València.   
Electrònica: xmxomgdltahsplyclvucetra@owa.jp.  
De manera presencial a través del registre.  
L'exercici dels drets requereix la identificació inequívoca de la persona interessada o de qui la represente.  
i) Dret a reclamar davant de l'autoritat de control: la persona interessada pot presentar una reclamació davant de l'Agència Espanyola de Protecció de Dades (aepd.es) si considera que no s'han atés els seus drets o s'ha vulnerat el tractament de les seues dades personals. Abans d'això, pot contactar amb el delegat o delegada de Protecció de Dades de la Generalitat Valenciana a través de rbx@xvm.od o dirigir-se al passeig de l'Albereda, 16. 46032 València.  
Hi ha més informació en   
ceice.gva.es/registre-de-tractament-de-dades.  
  
Dènou. Delegació de competències i desplegament  
Es delega en la persona titular de la dgplgm la facultat de concedir i denegar les subvencions, resoldre el procediment de reintegrament i la pèrdua del dret al cobrament total o parcial de les subvencions concedides, i se l'autoritza perquè, en l'àmbit de les seues competències, adopte les resolucions pertinents per a l'execució d'aquesta resolució.  
  
Vint. Efecte  
Aquesta resolució té efectes des de l'endemà de la publicació en el Diari Oficial de la Generalitat Valenciana.  
De conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i amb els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, aquest acte, que esgota la via administrativa, pot ser objecte d'un recurs potestatiu de reposició o directament d'un recurs contenciós administratiu, en el termini i davant dels òrgans que s'indiquen a continuació:  
  
a) El recurs de reposició s'ha d'interposar davant de la Conselleria d'Educació, Cultura i Esport, en el termini d'un mes des de l'endemà de la publicació de l'acte.  
b) El recurs contenciós administratiu s'ha de plantejar davant del Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació de l'acte.  
  
València, 27 de febrer de 2023.- El director general de Política Lingüística i Gestió del Multilingüisme (per delegació de Resolució de 13 d'abril de 2022, DOGV núm. 9328, de 29.04.2022): Rubén Trenzano Juan.